

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Sama Cambela, Školská 14, 976 13 Slovenská Ľupča |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.3. Pedagogický klub - finančná gramotnosť s písomným výstupom** |
| 1. Meno koordinátora pedagogického klubu | Mgr. Anna Dávidová |
| 1. Školský polrok | september 2020 – január 2021 |
| 1. Odkaz na webové sídlo zverejnenia písomného výstupu | [www.zsslovlupca.edu.sk](http://www.zsslovlupca.edu.sk) |

10.

|  |
| --- |
| **Úvod:**  Klub bol zameraný na riešenie úloh z podnikania, plánovania v podnikaní, založenia cestovnej kancelárie a jej propagácie, ktoré vychádzali z reálnych situácií. Úlohy zostavovali nielen učitelia, ale aj žiaci. Učitelia vytvorili a využívali inovatívne vyučovacie metódy a formy (zážitkové učenie, projektové vyučovanie, kvíz). Zo zozbieraných materiálov sme začali vytvárať zbierku úloh zameraných na finančnú gramotnosť.  **Stručná anotácia**  Výstup bude mať dve časti :  1. návrh inovatívnych metód vo vyučovaní finančnej gramotnosti  2. návrh zbierky úloh s tematikou finančnej gramotnosti  **Kľúčové slová**  podnikateľský zámer, podnikanie – cestovný ruch, rozpočet cestovnej kancelárie, porovnanie pred a počas pandémie  **Zámer a priblíženie témy písomného výstupu**  Zámerom písomného výstupu je ponúknuť kolegom, učiteľom 2. stupňa ZŠ pomôcku – konkrétne zbierku úloh zostavenú z vybraných príkladov, overených na 2. stupni ZŠ. Pri výbere jednotlivých úloh sme vychádzali z našich dlhoročných skúseností a k výberu najvhodnejších úloh sme prišli po výmene skúseností z aplikácií úloh v praxi. Základným cieľom obsahu zbierky je vychovať finančne gramotného jednotlivca, ktorý sa orientuje v súčasnom finančnom svete a dosiahne znalosti, schopnosti a hodnotové postoje potrebné k tomu, aby sa dokázal finančne zabezpečiť. Úlohy a aktivity sú zamerané na rozvoj matematického a kritického myslenia a zvýšenia finančnej gramotnosti. Pri výbere inovatívnych metód sme zvažovali aktivity jednoducho realizovateľné na vyučovacej hodine, tomu sme prispôsobili aj výber pomôcok.  V tomto výstupe sa zameriame aj na rozvoj cestovného ruchu v regióne a na dopady epidemiologickej situácie s koronavírusom na Slovensku v cestovnom ruchu ako aj v podnikaní v regióne. |

|  |
| --- |
| **Jadro:**  **Popis témy/problém**  **1. Návrh inovatívnych metód vo vyučovaní finančnej gramotnosti**  **Aktivita 1: myšlienková mapa**  Myšlienková mapa je užitočný nástroj, ktorý graficky zobrazuje pojmy zo skúmanej oblasti a vzťahy medzi nimi. Pomáha tvorivému mysleniu jednotlivca či kolektívu a využíva sa na reprezentáciu slov či myšlienok. Centrom myšlienkovej mapy je kľúčové slovo/spojenie slov, od ktorého sa odvíjajú jednotlivé myšlienky. Keďže danú metodiku je možné využiť v rôznych oblastiach, od zaznamenania vlastných nápadov, cez krátkodobé plánovanie, až po riadenie menšej firmy, rozhodli sme sa myšlienkovú mapu na tému plánovania v podnikaní navrhnúť aj pre využitie pri výučbe. Myšlienkovú mapu by tvorili samotní žiaci, podľa usmernení učiteľa – ako moderátora danej aktivity.  Na obrázku 1 je znázornený skrátený príklad myšlienkovej mapy na tému *„Plánovanie v podnikaní“* vytvorený v aplikácii Coogle.  Obrázok 1: Príklad tvorby myšlienkovej mapy    Zdroj: vlastné spracovanie  **Aktivita 2: založ firmu**  V rámci aktivity „*založ firmu“* sme sa rozhodli žiakom priblížiť jednotlivé kroky potrebné na založenie firmy, a to formou vytvorených kartičiek, na ktorých je okrem samotných krokov uvedený aj podrobnejší popis týchto krokov. To núti žiakov logicky premýšľať čo všetko a zhruba v akom poradí je potrebné realizovať. Úlohou žiakov je usporiadať kartičky v správnom poradí a vedieť čo si daný krok vyžaduje. V rámci aktivity dochádza aj k vysvetleniu základných pojmov. Na obrázku 2 sú znázornené jednotlivé kartičky.  Obrázok 2: Založ firmu    Zdroj: vlastné spracovanie  Doplnenie a rozšírenie uvedených aktivít (aj s podporou a doplnením konkrétnych čísel) bude realizované v rámci prípravy na konkrétnu hodinu finančnej gramotnosti.  **Aktivita 3: Podnikateľský zámer**  Kvalitný podnikateľský zámer je základom dlhodobého úspešného podnikania. Práve úspešný podnikateľ začína svoje konanie dobrým nápadom, ktorý následne rozvíja ďalej. V začiatkoch podnikania a pri získavaní potrebných finančných prostriedkov (či už od konkrétnej banky, súkromného investora alebo získaním príspevku na samostatnú zárobkovú činnosť od Úradu práce, sociálnych vecí a rodiny) je potrebné zostaviť podnikateľský zámer. Prostredníctvom neho poskytujeme informácie o tom, v čom, kde a akým spôsobom chceme podnikať, koľko finančných prostriedkov potrebujeme, či máme šancu pri súčasnej konkurencii, aké plánujeme výnosy a náklady či ako budú nadobudnuté finančné prostriedky použité.  **Úloha: Zostaviť jednoduchý podnikateľský zámer malého podniku.** Cieľom úlohy je podporiť logické a finančné myslenie u žiakov, aby prišli na to, čo všetko je potrebné zvážiť a naplánovať v začiatkoch podnikania. Od výmyslu podnikateľského nápadu, cez zhrnutie všetkých položiek potrebných na rozbeh podnikania, až po zorientovanie sa v nákladoch (čo všetko potrebujeme) a výnosoch (koľko peňažných prostriedkov získame z predaja produktov).  **Priebeh:** Žiaci sa rozdelia na 2 skupiny. Každá skupina si vytiahne z ponúkaných lístkov oblasť podnikania. V danej oblasti vymyslia a zostavia jednoduchý podnikateľský zámer. Jednotlivé oblasti podnikateľského zámeru (ktoré si musia správne zoradiť) si medzi sebou rozdelia a každá dvojica zostaví svoju časť (stručne a zrozumiteľne), pričom je nevyhnutná úzka tímová práca a nadväznosť, pre zabezpečenie kompaktného a komplexného podnikateľského zámeru.  **Potrebné pomôcky:** PC, internet, základná štruktúra podnikateľského zámeru (žiaci musia porozmýšľať a zoradiť v správnom poradí):  **Doplňujúce údaje**  **Ľudské zdroje**  **Finančná prognóza**  **Miesto realizácie zámeru**  **Analýza trhu**  **Charakteristika zámeru**  **Marketing**  **Zhodnotenie silných a slabých stránok**  **Postup realizácie zámeru**  **Farebne prislúcha charakteristika daného kroku:**  predpokladaná výška nákladov a výnosov na aspoň 2 roky dopredu, koľko finančných prostriedkov vkladá budúci podnikateľ a koľko predstavujú cudzie zdroje)  aká je konkurencia, čím je podnik výnimočný vo vzťahu ku konkurencii, záujem o produkt  predmet podnikateľskej činnosti, opis produktu činnosti, služieb  napr.certifikáty, osvedčenia, cenníky a pod.  základná myšlienka zámeru, plánovanej činnosti a časový realizačný plán  kde sa bude podnikateľská činnosť realizovať, ako sa zabezpečia priestory a materiálové zabezpečenie podnikania  informácie o produkte, cene, propagácii a distribúcii  uviesť počet a profil zamestnancov, ich potrebné vzdelanie a odmeňovanie  silné a slabé stránky, príležitosti a hrozby z okolia  **Aktivita 4: pojmové pexeso**  Po prezretí niekoľkých videí a prebratí základných pojmov z oblasti marketingu nasleduje aktivita na upevnenie učiva, a to tvorby pojmového pexesa. Jeho podstatou je nájsť dvojice kartičiek (pojem a jeho popis), pričom môže ísť o individuálnu prácu alebo prácu vo dvojiciach. Po niekoľkých pojmoch by boli žiaci vedení k tvorbe vlastného pojmového pexesa doplneného napríklad aj o obrázky. Vytvorené pexeso by následne žiaci mohli dať mladším či starším spolužiakom. Na obrázku 1 je znázornený stručný príklad pojmového pexesa na danú tému. Ďalšími pojmami môžu byť konkrétne formy daných prvkov (napr. formy podpory predaja, druhy tvorby cien a pod.)  Obrázok 1: Príklad pojmového pexesa z marketingu  *„cieľom marketingu je poznať a rozumieť zákazníkovi tak dobre, že výrobok alebo služba mu budú vyhovovať* *a samy sa predajú“* Peter Drucker – manažérsky mysliteľ  trhy  potreby  reklama  dopyt  ponuka  želania  transakcia  výmena  pocit nedostatku, vyvolávajúci aktivitu na svoje uspokojenie  odvíjajú sa od potrieb a sú ich konkrétnym vyjadrením  vôľa zákazníka zaplatiť za uspokojivý produkt  spôsob získavania produktu za protihodnotu (úhradu)  akt výmeny pri dohodnutí podmienok, času a miesta  priestorové zoskupenie existujúcich a potencionálnych kupujúcich produktu  množstvo tovaru, ktoré sú predávajúci ochotní predať  časť marketingu, úlohou je presvedčiť ľudí, aby tovar kúpili  Zdroj: vlastné spracovanie  **Aktivita 5: hádaj, na čo myslím?**  Zmyslom aktivity zameranej na rozvoj slovnej zásoby a kognitívneho myslenia „hádaj na čo myslím z marketingu?“ je zapamätať si jednotlivé pojmy, vzbudiť kreatívne myslenie, či položenie správnych otázok. Hra oproti jej bežnej formy je o to náročnejšia, že sa jedná o pojmy z marketingu. Ide o skupinovú formu hry, kde jeden hráč na niečo myslí a ostatní hádajú podľa vopred stanoveného poradia, pričom každý má len jednu možnosť hádať. Vyhráva ten hráč, ktorý uhádne ako prvý. Hráč môže myslieť napríklad na niečo:   * čo uspokojuje potreby.. * spojené s určitou formou reklamy.. * ako konkrétne podporiť predaj.. * tých, ktorí tvoria konkrétnu skupinu ponuky..   **Aktivita 6: náplň jednotlivých prvkov marketingu**  Cieľom tejto aktivity je, aby žiaci pre podniky z určitých odvetví vymýšľali náplň a konkretizovali (aj číselným vyjadrením) jednotlivé prvky marketingu (produkt, cena, podpora predaja, distribúcia). Dôraz je kladný najmä na stanovenie cien, pretože základom podnikania je správne stanovenie ceny produktu. Aktivita je dopĺňaná o dodatočné otázky vo vzťahu k jednotlivým prvkom – napr. cena – na základe čoho sa stanoví cena produktu; podpora predaja – aké formy podpory predaja, atď.). Žiaci by už mali ovládať tieto základné prvky a následne si vyskúšať ich konkretizáciu. Vhodná skupinová práca v tímoch za podpory internetu. Možný príklad:   * lyžiarske stredisko (definovať produkt, stanoviť cenu – môže sa odvíjať od cien konkurencie, vyťaženosti, počtu dní v roku, minulých období, poveternostných podmienok, atď., výber formy podpory predaja). Dôležité je pritom logické zmýšľanie žiakov.   **Aktivita 7: cestovná kancelária**  Cieľom tejto aktivity je vytvoriť cestovnú kanceláriu zameranú na región s názvom a propagačnými materiálmi. Žiaci pracujú v skupinách a ich cieľom pri prezentácii cestovnej kancelárii je prilákať turistov do vlastnej obce.  Návrhy na žiacke práce:   * bulletin * reklamné pútače * reklamné predmety * dramatizácia * turistický sprievodca * mapa   Fotografie z realizácie aktivity:  Reklamná brožúra (rozobratá) na nástenke:  *Z histórie Ľupčianskeho hradu Zaujímavé miesta Slovenskej Ľupče*    **2. Návrh zbierky úloh s tematikou cestovného ruchu**  Pripravovaná zbierka bude mať 4 časti. V tomto písomnom výstupe sa venujeme 3.časti: Podnikanie, podnikateľský zámer, cestovný ruch.   1. **Úloha:**   **Zadanie : Vlakom do múzeí**    Železničná spoločnosť Slovensko ponúka v jarných mesiacoch pre žiakov Základných škôl a gymnázií zvýhodnenú prepravu vlakom (tam aj späť) spojenú s návštevou múzeí a galérií. Minimálny počet detí v skupine je **10 + 1** dospelý vedúci. Na každú ďalšiu skupinu 10 detí (aj neúplnú) má nárok na prepravu 1 dospelý sprievodca. Cena za prepravu vlakom je **0,20 eur** na každých začatých **50 km** pre každé dieťa (preprava sprievodcov je v cene prepravy detí.) Vstupné do múzeí a galérií je individuálne.  Túto ponuku využilo aj 34 žiakov zo ZŠ v Slovenskej Ľupči, ktorí navštívili Slovenské technické múzeum v Košiciach, kde vstupné na jedného žiaka je 0,50 € .  **Úloha č.1** Zistite, koľko eur zaplatila skupina žiakov za cestovné spolu, ak vzdialenosť do Košíc je 213 km?  **Úloha č. 2:** Koľko dospelých sprievodcov malo nárok na prepravu zdarma ?  **Riešenie**:  **Č. 1:** 213:50 = 4,26  Zistili sme 5-krát začatých 50 km, čiže 5. 0,20 = 1,00 € na 1 žiaka  Počet detí je 34, čiže 34.1 = 34 €  Správna odpoveď : Skupina žiakov zaplatila za cestovné do Košíc 34 €  **Č. 2 :**  Správna odpoveď : Pri počte 34 žiakov majú nárok na prepravu zdarma 4 dospelí vedúci  **Žiacke riešenie :**  **Č. 1** :  *Prípadná chyba* : je možné, že žiaci si neuvedomia 5-krát začatých 50 km, len 4-krát, alebo berú do úvahy aj nadbytočný údaj a počítajú aj vstupné do múzea.  4. 0,20 = 0,80 eur  34. 0,80 = 27,20 eur  34 . 0,50 = 17 eur  **Č. 2** :  *Prípadná chyba* : možnú chybu žiaci urobia, že si neuvedomia začatú ďalšiu desiatku v počte 34 a udajú počet vedúcich len troch   1. **Úloha:**   **Zadanie: Úprava pozemku**  Areál firmy s rozlohou 8640 árov je potrebné rozdeliť na 3 časti (A, B,C) tak, aby A : B bol v pomere 5 : 11, a podiel C = A + B. Určte rozlohu časti C.  **Riešenie :**  A : B : C = 5 : 11 : 16  5+11+16 =32 dielov  1 diel . . . . . 8620 : 32 = 270 a  16 dielov . . . . . 270 . 16 = 4320 a  Správna odpoveď : Rozloha časti C je 4320 árov.  **Žiacke riešenie** :  *Prípadná chyba*: Žiaci môžu mať problém s určením tretieho člena pomeru, ktorý získame sčítaním prvých dvoch členov. Tým získajú nesprávne len 5+11 dielov.   1. **Úloha:**   **Zadanie : Kvetinový záhon vo firme**  V areáli našej firmy chceme vybudovať odpočinkovú oázu v tvare obdĺžnika s rozmermi 70 m a 80 m. Túto plochu skvalitníme navezením rašeliny do výšky 2 cm. Koľko nákladných áut rašeliny je potrebné priviezť, ak rozmery nákladnej časti auta sú: dĺžka 3,5 m, šírka 1,2 m a výška 0,8 m?  **Riešenie** :  Pozemok:  a1 = 70 m  b1 = 80 m  c1 = 0,02 m  V1 = a1.b1.c1  V1 = 70.80.0,02  V1 = 112 m3  Auto:  a2 = 3,5 m  b2 = 0,8 m  c2 =1,2 m  V2 = a2.b2.c2  V2 = 3,36 m3  V1 : V2 = 112 : 3,36 = 33,33  Správna odpoveď : Na skvalitnenie zeminy odpočinkovej oázy treba 34 nákladných áut rašeliny.  **Žiacke riešenie** :  *Prípadná chyba:* Chyba v riešení môže nastať, keď si neuvedomia, že je potrebné počítať objemy kvádra, alebo v závere nezaokrúhlia počet áut smerom nahor.   1. **Úloha :**   **Zadanie : Športová aktivita zamestnancov**  V stĺpcovom diagrame sú údaje o športovej aktivite a pasivite 300 zamestnancov za posledných 5 rokov. Aký je priemerný počet športujúcich zamestnancov za posledné 3 roky ?    **Riešenie** :  Údaje za posledné 3 roky športujúcich zamestnancov zistíme zo stĺpcového diagramu a vypočítame aritmetický priemer.  (180 + 224 +247) : 3 = 217 zamestnancov  Správna odpoveď : Za posledné 3 zobrazené roky športovalo priemerne 217 zamestnancov  **Žiacke riešenie** :  *Prípadná chyba* : výmena stĺpcov, chyba v rokoch, nesprávne prečítaný diagram   1. **Úloha:**   **Zadanie : Záhrada**  Táto úloha nadväzuje na úlohu č. 3 : V jednej časti odpočinkovej oázy v tvare obdĺžnika s rozmermi 70 m a 80 m, chce firma vybudovať pre deti zamestnancov trávnaté ihrisko tvaru obdĺžnika s rozmermi na obrázku. Stredom ihriska prechádzajú 2 cesty v podobe kríža široké 1 meter. Koľko metrov štvorcových je potrebné osiať trávou?    A : 1221 m2  B : 1296 m2 C :1222 m2 D : 150 m2  **Riešenie :**  a = 48 m → a1 =47 m  b = 27 m → b1 = 26 m  S1 = 47 . 26  S1 = 1222 m2  Správna odpoveď : C  **Žiacke riešenie** :  Žiaci riešia pomocou výpočtu obsahu obdĺžnika, s tým že odčítajú od dĺžky a šírky 1 m. Dostanú správnu odpoveď C.  Možnosť A : žiaci vypočítajú najprv obsahy ciest  S1 = 48 . 1 = 48 m2  S2 = 27 . 1 = 27 m2  Potom vypočítajú obsah obdĺžnika na obrázku S3 = 48 . 27 = 1296 m2  Potom vypočítajú S3 - ( S1 + S2 ) = 1296 – 75 =1221  Možnú chybu spravia tým , že si neuvedomia pri cestách, že sa križujú a tak obsahy ciest sú len 74 m2.  Možnosť B : žiaci vypočítajú len obsah obdĺžnika na obrázku S = 48 . 27 = 1296 m 2  Možnosť D : žiaci vypočítajú obvod obdĺžnika na obrázku o = 2. ( 48 + 27 ) = 150 m |
| **Záver:**  **Zhrnutia a odporúčania pre činnosť pedagogických zamestnancov**  Nasledovné činnosti boli vybrané, lebo najlepšie korešpondujú s cieľmi klubu a podnikaním, podnikateľským zámerom a cestovným ruchom. Náš klub sa zameral na podnikanie a cestovný ruch, nakoľko vidíme význam získaných poznatkov pre aplikáciu v praxi. Nedostatky sú najmä pri riešení úloh zo života, pretože žiaci nemajú s podnikaním žiadne skúseností, ale v budúcnosti sa môžu práve týmto smerom uberať a získajú aspoň základné informácie.  Pre oživenie sme zaradili rôzne aktivity na tému podnikanie. |

|  |  |
| --- | --- |
| 1. Vypracoval (meno, priezvisko) | Mgr. Anna Dávidová |
| 1. Dátum | 31.05.2021 |
| 1. Podpis |  |
| 1. Schválil (meno, priezvisko) | Mgr. Renáta Maloveská, Mgr. Dagmar Jakušová, Ing. Petra Lesníková, PhD. |
| 1. Dátum | 31.05.2021 |
| 1. Podpis |  |